Държавен вестник, бр. 25, 2010 г., стр. 59

БРОЙ  25	
Д Ъ Р Ж А В Е Н  В Е С Т Н И К 	
СТР.  59  
(4) Заличаването на дисциплинарните на­
казания се отразява в картона за награди, от­
личия и наказания на военнослужещия и има 
действие занапред. 
Чл. 153. (1) Командирът (началникът) или 
ръководителят на съответната структура може 
да заличи предсрочно наложено дисциплинарно 
наказание, когато са изтекли две трети от срока 
на наложеното наказание, за показани високи 
резултати от военнослужещия при изпълнение 
на военната служба и видимо наказанието е 
изпълнило своята положителна роля.
(2) Дисциплинарното наказание се заличава 
предсрочно с писмена заповед на командира 
(началника), наложил наказанието, което се 
отразява в картона за награди, отличия и на­
казания на военнослужещия.
(3) Заличаването има действие занапред.
Раздел ХIV
Ред за съхраняване и ползване на служебните 
дела на военнослужещите
Чл. 154. В Министерството на отбраната, в 
структурите на пряко подчинение на министъра 
на отбраната и в Българската армия се изготвят 
и водят служебни дела за военнослужещите.  
Чл. 155.   Служебното дело на военнослу­
жещия съдържа:
1. първи раздел:
а) автобиография; 
б) копия или заверени преписи от дипломи 
за завършено образование;
в) копия или заверени преписи от дипломи 
за научни степени;
г) копия на свидетелства и удостоверения 
за участие в квалификационни курсове у нас 
и в чужбина; 
д) копия на свидетелства и удостоверения 
за владеене на чужди езици;
е) копия на документи за трудов стаж преди 
приемане на военна служба;
ж) копия на разрешения за достъп до кла­
сифицирана информация;
з) екземпляр на договора за военна служба;
и) екземпляри на допълнителни споразуме­
ния към договора за военна служба, удостове­
рения, сертификати и декларации;
2. втори раздел:
а) служебни характеристики;
б) атестации;
в) служебен картон за награди, отличия и 
наказания; 
3. трети раздел:
а) азбучна служебна карта (АСК);
б) снимка в цял ръст; след всяко ново военно 
звание се добавя нова снимка;
в) картон за ползване на служебното дело 
или на документи от него;
г) писмено съгласие от военнослужещия за 
предоставяне и обработване на данни;
д) опис на служебното дело.
Чл. 156. (1)  Служебното дело на военнослу­
жещия се изготвя от структурата по управление 
на човешките ресурси (по личния състав) при 
приемането му на военна служба. 
(2)  Служебното дело получава уникален 
инвентарен номер от Регистъра за отчитане 
на служебните дела. 
(3) Служебното дело се завежда в книга за 
отчитане на служебните дела. 
(4) Редът за изготвяне на Регистър за отчитане 
на служебните дела и начинът на определяне 
на уникалните инвентарни номера на служеб­
ните дела се определя с акт на министъра на 
отбраната.
Чл. 157. (1) Книгата за отчитане на служеб­
ните дела се води общо за всички военнослу­
жещи, като се разделя на офицери, офицерски 
кандидати, сержанти и войници.
(2) Книгата по ал. 1 се извежда в регистра­
турата на военното  формирование.
Чл. 158. (1) За всеки военнослужещ се води 
само едно служебно дело, което се съхранява 
във военното формирование или в съответната 
структура, в която той служи.
(2) В структурата по управление на човеш­
ките ресурси в Министерството на отбраната 
се изготвят и водят азбучни служебни карти 
на офицерите от Министерството на обраната, 
структурите на пряко подчинение на министъра 
на отбраната и Българската армия.
(3) Служебните дела на командирите (на­
чалниците) на военни формирования се съхра­
няват и водят в съответната старша командна 
инстанция.
(4) Служебните дела по ал. 1, 2 и 3 се съх­
раняват по реда за съхранение на документите, 
съдържащи лични данни по Закона за защита 
на личните данни.
Чл. 159. (1) Съставянето и актуализирането 
на служебните дела се извършват от определе­
ните за това длъжностни лица от структурите 
по личния състав.
(2) Основание за изменения и допълнения 
в служебното дело са:
1. промени във военното звание, образова­
нието и квалификацията на военнослужещия;  
2. документи, издадени от съда или от 
органите на централната и териториалната 
администрация, относно семейното положение;
3. заповед на съответния командир (на­
чалник) – ръководител на военнослужещия, с 
която се обявява промяната на фамилия, име 
и презиме.
(3) Военнослужещите представят документи 
по ал. 2 в структурата по управление на човеш­
ките ресурси (по личния състав) в 14-дневен 
срок от издаването им.
(4) За всяко изменение в служебното дело 
длъжностното лице, което го е нанесло, се под­
писва, като посочва документите, въз основа 
на които е нанесена поправката, и прилага 
копие от тях.